《和玉车见约事竣各便道省觐兼订复命之期先此惜别集杜三首 其二》
明代·唐伯元

赤甲白盐俱刺天，云安县前江可怜。路经滟滪双蓬鬓，燕蹴飞可落舞筵。

万里相逢贪握手，百壶那送酒如泉。更为后会知何处，迟日徐看锦缆牵。

作者简介：（1540—1598）明广东澄海人，字仁卿。万历二年进士。历知万年、泰和二县，有惠政。官至南京吏部文选司郎中，佐尚书孙丕扬澄清吏治，苞苴不及其门。受业于永丰吕怀，深疾王守仁新说，上疏反对守仁从祀文庙。有《二程年谱》等。